标题：光熙峰
简介
光熙峰的雪景，是不大容易见到的，但普陀是佛家圣地，佛门弟子常来常往，或常住静修．就有缘赏识普陀山的“雪霁’风光。但如果遇不上下雪天，那也没关系，旅客如有意上光熙峰揽胜，那也将是十分美妙的，屠倬有诗云：“心境真开阔，悠然见太虚。光熙峰上立，不动自如如。”  光熙峰
相关文学作品
光熙峰在锦屏山巅，一名石莲花，又名石屋，峰石竞秀，林木环抱，岚影霞光，皎若琉璃。“光熙雪霁”为十二景之一。
清·冯天贵《光熙雪霁》：千仞冰霜皎，晴光豁两眸。琉璃凝宝地，寒焰动珠楼。玉累孤峰顶，花开万树头。独传梅信早，岭外暗香浮。
陈常《登莲花峰》：危峰高耸海当中，砥柱东南气最雄。四面有天都接水，上头无路但闻风。禅心应共莲花老，诗兴难随劫火空。分付灵槎休泛泛，此身已在斗牛宫。
钱塘屠倬《光熙雪霁》：心境真开阔，悠然见太虚。光熙峰上立，不动自如如。
仁和祝德和《光熙峰》光熙峰上立，面面放光明。地涌莲花白，都从石屋生。
沈玉麟《光熙峰》六花晴色海门多，梵呗香云拥翠螺。画本一林霜意重，诗情万里雁声过。瞳瞳薄霭开青嶂，滚滚寒潮卷 白波。料得雪蕉图已就，右丞禅思乐如何。
吴学涛《光熙峰》山鹊噪晴初，山色正如沐。白云湿不飞，冰花耀岩谷。似密又复疏，梅花破小玉。渐渐出青螺，一角露茅屋。中有采樵人，歌声答林木。
顾景清 《光熙峰》淼淼烟波溜，瞳瞳晓色含 。宿云归旧谷，独鹤下空庵。涛响迷松径，经声出石龛。支筇携老衲，法喜好同谙。
祝德风《光熙峰》登峰一路仗光明，风日恬熙养性情。到此全身无挂碍，白华遥向右边擎。祝德风《光熙雪霁》光熙峰上独徘徊，雪霁徐看淑气回，正是敬香 时节好，梯山齐向岭头来。
释悟坚《光 熙雪霁》光遍三千又大千，雪山修道自年年。琉璃世界真无疑，观照工夫出海天。
释能仑《光熙雪霁》花飞六出 满光熙，见稢犹如造化奇。世界三千齐色相，莲台十二现牟尼。天排玉垒难寻路，鸟向琼林特借枝。看到彤云消欲尽，上方无地不琉璃。
其他景观
翔凤峰翔凤峰在朝阳岭东，翔舞如凤，故名。 
清·钱塘吴印心《翔凤峰》佛地翔丹凤，宣扬和雅音。频伽堪作队，品格冠诸禽。
朱文炳《翔凤峰》威凤觕朝阳，曾从岭上翔。德禽高绝俗，凡鸟莫评量。
祝德风《翔凤峰》独上高冈看凤翔，洛伽东去近朝阳。频伽鹦鹉应为伴，都是灵禽共颉颃。圆应峰在朝阳岭北。
清·北平李澍《圆应峰》大士圆通真自在，十方感应大慈悲。菩提心性无烦恼，千手援人总是垂。仁和沈廷灿《圆应峰》灵感般般应，禅机面面圆。本来无可说，妙处不能传。祝德风《圆应峰》峰名圆应想神通，大士威神用不穷。到处寻声拯疾苦，遍行法界尽虚空。象王峰在岛中西部，又名清凉冈。崇山逶迤，林木苍翠，迭起三峰，以东峰为高，麓下建鹤鸣、常乐等庵，西有水泥公路通佛顶山 。
明·释道贞《象王峰》攒峰峭壁势排空，大海中间山最雄。蛟蜃结楼云涌黑，鼋鼍鼓浪月翻红。潮声夜落龙吟外，天籁时闻僧梵中。何必辛勤寻解脱，耳根触处即圆通。
清·叶以焕《象王峰》不作龙王作象王，象王高出海中央。诸池玉女环牙上，方显神通法力强。陈含章《象王峰》我闻香象力，真个象中王。世界清凉甚，逍遥雪浪旁。祝德风《象王峰》
清凉冈子象王峰，雪浪山边认旧踪。对面大洋光浩渺，峦头高矗玉芙蓉。烟墩峰在象王峰东，明嘉靖间建烽火台3处，形如石塔，中空外圆，旁有洞门，内筑地室，遗迹存。踞狮峰在锦屏山东，后东天门上，原名白衣峰，明僧大智以其蹲踞如狮，改名踞狮峰。
清·镇海谢景昌《踞狮峰》海岸千山秀，天风三月调。兰舟窥奥窟，茗碗话僧寮。扪葛寻丹鼎，穿云渡石桥。开元遗事在，花落古香瓢。释超尘《踞狮峰》狮子踞峰头，威神遍海陬。锦屏山上望，闪烁射金眸。祝德风《踞狮峰》芳名旧是白衣峰 ，大智禅师一代宗。狮子象形真逼肖，踞将石土认遗踪。妙应峰在踞狮峰西。
清·山阴胡名泰《妙应峰》昔日智大师，谈妙七昼夜。妙蕴实无穷，千变复万化。沈铨有《妙应峰》妙宝庄严愿力洪，有缘随处显神通。灵台妙应寻声赴，不是顽空与断空。祝德风《妙应峰》感应天然妙入神，菩提树上四时春。但教熟读陀罗咒，有愿皆偿事的真。观音峰普济寺北上，巨石隆起，高17米，广300余平方米，巅平下丰，状如复莲，崖壁上镌“绝顶”二字。
清·释通树《观音峰》何故不肯去，中流砥一岑。海潮日夜吼，倾尽大悲心。释本学《关中咏观音峰》风吹日暴见慈容，童子当年未得逢。 苦为众生心不了，全身又现一孤峰。王星枢《观音峰》到处施无畏，兹峰得主名。达摩西向立，问法妙无声。长白 松龄《观音峰》大士声名遍海洲，瞻依到处豁双眸。洛伽原是栖真地，露洒峰头占上游。释觉非《观音峰》刹刹现金身，杨枝洒处匀。幻形峰突兀，垂手接行人。祝德风《观音峰》孩童学语便知名，应化千般觉有情。峰顶现身曾说法，许人听法要心诚。灵鹫峰在普济寺后，三石嵯峨并立，苔痕斑剥，古木嵌生。东岩尤高，昂首尖喙，酷似定鸟。上镌明万历周汝登、陶允嘉等礼山题记。岩前建灵鹫楼，为寺内宾馆。
清·沈树兰《灵鹫峰》西子湖头灵鹫岭，飞来竺国远如何。那知东土因缘熟，又送慈云到补陀。仁和祝钺《灵鹫峰》遥瞻灵鹫峰，疑是印度国。咄哉洛伽山，奇妙不可测。祝德风《灵鹫峰》昂头尖喙一峰孤，此是灵山最奥区。三石撑空清可数，慈云深处似方壶。达摩峰在普济寺西北山巅，巨岩高20余米，直插霄汉，锐首丰躯，远望如人荷物而行。上镌“瀛洲界”、“自在石”等题刻。
清·吴骐《达摩峰》萧梁台殿草茸茸，面壁亲传少室宗。只履西归无觅处，惟留明月照孤峰。释本昱《随喜达摩峰口占》钝置神光雪满林，翘然又向海中岑。南询士女如相问，只要人坚面壁心。又：漫说只履归西土，莫言化石在南瀛。祖师心印非人得，总是嵩山面壁情。朱廷庆《达摩峰》渡河芦苇渺难寻，只为工夫面壁深。毕竟西归还未去，高抛双履上遥岑。释通树《达摩峰》嵩山人似壁，补洛壁如人。独立孤峰上，谁逢葱岭身。释空脉《达摩峰》不著西兮不著东，本无背向 在山中。芦枝浮海知难载，赤脚且行最上峰。祝德风《达摩峰》一苇游行不可羁，西来大意个中知。本来面目无文字，何事登峰又赋诗。姚燮《达摩峰》东十二峰西九峰，独来稤顶听天钟。十年风雨云魂倦，谁问匡卢挂壁龙。朱绪曾《达摩峰》蛈面分身让志公，嵩山面壁十年功。寄言葱岭西来使，只履还抛向海东。
民国·周庆云《达摩峰》有海从知无地天，探源我自效张骞。达摩峰过梅岑井，胜迹犹存佛亦仙。
当代·方牧《满江红·达摩神峰》达摩西行，喜此石，出神入化。圆通境，梅庵泉冽，鹫峰云暇。一代书宗师法帖，三方巨擘瀛洲界。好山水，灵秀抉幽微，飘香麝。参金律，持玉戒。云闲逸，风潇洒。这清高形相，怎生图画？壁面九年参佛法，智融三界留仙驾。忒多情，游女遗相思，风流帕。塔子峰在西天门下。
清·钱塘邵志锟《塔子峰》 洛伽真佛国，礼塔几重重。到此心无碍，悠然见一峰。 仁和蒋仁《塔子峰》 塔子望嶙嶒，崇高有几层。息心瞻视久， 一跃已先登。 祝德风《塔子峰》 塔子峰头日欲斜，烟岚杳霭薻晴霞。当知此 处即为塔，应识空中散宝华。弥陀峰在塔子峰西，普慧庵建此。
清·仁和沈起潜《普陀纪游·登弥陀峰》 我作普陀游，都是观音迹。遍览众奇峰，行经诸怪石。或似兼金黄，或如美玉白。飞舞俨龙鳞，回翔疑凤翮。想见大块奇，定是神工劈。胜境历有千，妙岩何止百。齐奉大士尊，辉煌金奕奕。过去如来位，现前菩萨席。誓愿度众生，舍身劳不惜。众生度颇难，此愿终不易。劝入方便门，修行最利益。六字无间断，自然离火宅 。因对弥陀峰，灯传得真脉。南海望西天，殷勤礼朝夕。祝德风《弥陀峰》劝人日日诵弥陀，便是人生安乐窝。欲上慈航登彼岸，须修净业戒蹉跎。梅岑峰在普济寺西北，冈阜起伏，林幽壑美，巅建梅福庵，西有磐陀石、说法台、观音洞等胜景。
清·缪燧《梅岑》子真隐吴市，胡为在海涯，岂慕岩谷幽，与佛成一家。梅岑留遗迹，高迥凌青霞。我来当三月，满林杜鹃花。披襟一长望，海涛浴浮槎。三山如可到，蓬莱路不赊。稚川晚得道，岂真在丹砂。一令复一尉，超然不可偕。 庐贤《梅岑》 吴市何年来越峤，丹成转在法王前。清风万古梅生岭，却入维摩普济篇。 释明果《春日游梅岑》 柳岸风和日，梅林香满时。青筇休错过，白发应何之。地僻寻丹灶，云深护碧池。泉声轻彻耳，鸟语逼敲诗。新月生衣冷，归鸦择木迟。故巢宁自失，薄暮莫吾欺。 释通树《梅岑山》 相传仙尉迹，千载只孤岑。自得圆通指，枯壤尽布金。 陈元稵《梅岑怀梅子真》 成都火井暗不明，济南梓柱枝叶生。赤符数屯国运轻，匹夫敢与上争衡。何来疏贱南昌尉，侃侃而言曾莫讳。不观硕儒张禹流，狡兔营窟多忧畏。圣不语怪空饰言，毋乃薰心势蓊蔚。金注瓦注巧拙分，庄叟斯言讵无谓。谁知倔强本性存，身在江湖心象魏。海山渺渺海水深，飘然远去投梅岑。龚生竟夭非吾侣，申屠而外谁同心。
茅藻《咏梅岑》梅尉孤踪剧可怜，隐身吴市只年年。磐陀列鼎丹何在，瀚海乘桴史未传。思入无聊须作佛，地因莫避便修仙。就中只合谋香火，片石无烟大士前。祝德风《梅岑峰》子真仙去剩空山，万树幽香拥翠鬟。半夜蛟龙听铁笛，梅花吹落白云湾。会仙峰亦名天柱峰，在梅岑峰东南，明钱维翰题。东侧丛岩耸峙，广崖巨壁，展列如屏，冥蒙杳霭，恍若神仙来会，上有灵一泉。 
明·杭州潘景元《会仙峰》峭壁稦稧天帐开，海云重叠起楼台。仙人掌在琪林外，几度堆云上石苔。
清·富阳董诰《会仙峰》群仙高会处，即此是蓬莱。略试神通手，莲花顷刻开。祝德风《会仙峰》会仙峰上待仙来，鹤驭鸾骖仔细猜。天柱巍巍高百丈，分明海上是蓬莱。姚燮《会仙峰》凤巢不绿琪花雕，赤城在咫春霞 消。媚兰抱瑟去西扁，山屏一角空烟鎜。玉蟾沈沈北斗夜，百级琉璃 照台榭。山川了了如布棋，万里潢流自高泻。仙之人兮不可期，石鼯松麝相遨嬉。扶摇九万直一瞬，大鹏肯挂眉睫飞。正趣峰在梵山西南，巅圆若复釜。明代称玉趣峰，清康熙间僧潮音据佛经改今名。
清·释通树《正趣峰》遥忆南询子，东方特特来。凭空长在定，星月夜登台。钱塘袁枚《正趣峰》善财童子洛伽来，正趣参明笑口开。难得慈悲亲指点，会心不远莫须猜 。释慧本《正趣峰》道人闻正趣，即可断疑尘。本地风光好，山空不见人。祝德风《正趣峰》大士当年告善财，欲明正趣此间来。现成公案无人会，独自拈花口不开。雨华峰正趣峰西北，佛经谓观音菩萨与诸大菩萨围绕说法，天雨曼陀罗花，故名。
清·释义时《雨华峰》天雨散缤纷，谈经远近闻。优昙花万朵，重叠绕慈云。祝德风《雨华峰》宝华阵阵落诸天，知是峰头妙法宣。说法那知无可说，拈来微笑绝言诠。炼丹峰在仙人井西，南麓为法华洞，东有梅公鼎岩，面对百步沙，北麓昔建有妙峰庵，传有仙人在此炼丹。天磊峰在法华洞侧，孤峰厄立，状如石葫芦，上有轶名题刻。